CELEX: 62012CN0444
Language: sl
Date: 2013-05-16 00:00:00
Title: Zadeva C-444/12: Predlog za sprejetje predhodne odločbe, ki ga je vložilo Fővárosi Törvényszék (nekdanje Fővárosi Bíróság) (Madžarska) 3. oktobra 2012 – Hardimpex Kft. felszámolás alatt proti Nemzeti Adó- és Vámhivatal Kiemelt Ügyek és Adózók Adó Főigazgatósága

3.8.2013   
            
            
               SL
            
            
               Uradni list Evropske unije
            
            
               C 225/55
            
         Predlog za sprejetje predhodne odločbe, ki ga je vložilo Fővárosi Törvényszék (nekdanje Fővárosi Bíróság) (Madžarska) 3. oktobra 2012 – Hardimpex Kft. felszámolás alatt proti Nemzeti Adó- és Vámhivatal Kiemelt Ügyek és Adózók Adó Főigazgatósága
   (Zadeva C-444/12)
   2013/C 225/102
   Jezik postopka: madžarščina
   
      Predložitveno sodišče
   
   Fővárosi Törvényszék (nekdanje Fővárosi Bíróság)
   
      Stranki v postopku v glavni stvari
   
   
      Tožeča stranka: Hardimpex Kft. felszámolás alatt
   
      Tožena stranka: Nemzeti Adó- és Vámhivatal Kiemelt Ügyek és Adózók Adó Főigazgatósága
   S sklepom z dne 16. maja 2013 je Sodišče (sedmi senat) odločilo:
   Člen 168(a) Direktive 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da nasprotuje temu, da davčni organ države članice davčnemu zavezancu odreče pravico, da od zneska DDV, ki ga dolguje, odbije znesek DDV, ki je zapadel ali je bil plačan za dobavo blaga, ki je bila opravljena zanj, ker je bila transakcija, ki je bila pred tem opravljena v dobavni verigi, z vidika zakonodaje o DDV nezakonita ali ker se navedeni zavezanec ni prepričal o izvoru blaga, ki je naveden na računu, ki ga je izdal njegov dobavitelj, ne da bi davčni organ ustrezno pravno dokazal, da je davčni zavezanec vedel za navedeno nepravilnost ali da bi zanjo moral vedeti.